cyanic-selkie/wikianc huggingface dataset:
Ziemas olimpiskās spēles
Latviešu olimpieši ziemas olimpiskajās spēlēs
Latvija ir viena no pirmajām ziemas olimpisko spēļu dalībvalstīm. 1924. gada ziemas olimpiskajās spēlēs Šamonī ātrslidotājs Alberts Rumba 500 metru distancē ieguva 7. vietu un 1500 metru distancē — 10. vietu, bet 1928. gada ziemas olimpiskajās spēlēs Sanktmoricā viņš ieguva 14. vietu 1500 metru distancē. 1936. gada ziemas olimpiskajās spēlēs Garmišā-Partenkirhenē Latvijas sportisti startēja ātrslidošanā, daiļslidošanā, distanču un kalnu slēpošanā un hokejā. Ātrslidotājs Alfons Bērziņš 500 m slidojumā ieņēma 14. vietu, bet Latvijas hokeja izlase ieguva dalītu 13.—15. vietu.
2002. gada ziemas olimpiskajās spēlēs Soltleiksitijā Latvijas komandā bija 47 sportisti, kuri startēja 8 sporta veidos. Latvijas sportisti trīs reizes dažādās sporta diciplīnās iekļuva pirmajā desmitniekā (Sandis Prūsis/Mārcis Rullis/Jānis Silarājs/Jānis Ozols 7. vietu, Anna Orlova 9. vietu, Ivars Deinis/Sandris Bērziņš 10. vietu). Latvijas hokeja izlase ieguva 9. vietu. 2006. gada ziemas olimpiskajās spēlēs Turīnā 58 sportistus lielā Latvijas komanda, startējot 8 sporta veidos, izcīnīja pirmo medaļu. Mārtiņš Rubenis Kamaniņu braukšanā ieguva bronzas medaļu, bet citi sportisti astoņas reizes dažādās sporta diciplīnās iekļuva pirmajā desmitniekā (Ilmārs Bricis 4. vietu, Jānis Miņins/Daumants Dreiškens 6. vietu, Anna Orlova 7. vietu, Martins Dukurs 7. vietu, Andris Šics/Juris Šics 7. vietu, Madara Līduma 10. vietu, Jānis Miņins/Daumants Dreiškens/Mārcis Rullis/Jānis Ozols 10. vietu). Latvijas hokeja izlase ieguva 12. vietu.
Ugāles pilskalns
Ugāles pilskalns atrodas Ventspils novada Ugāles pagastā 500 m uz ziemeļiem no dzelzceļa un Ugāles ciema.
Tagadējā Ugāles pagasta teritorija 12. gadsimta beigās atradusies kuršu Vanemas un Ventavas zemes robežjoslā. 1253. gadā Kurzemes sadalīšanas līgumā minēta Ugāle (lībiešu ugal - vieta, kur šalc).
Pilskalna apkārtne mežaina. Pilskalns ierīkots uz zemesraga, kas radies starp divu strautiņu izgrauztām gravām. Zemesraga 20 metru platais gals no pārējās apkārtnes atdalīts ar trim grāvjiem un trim vaļņiem. Tādējādi izveidots ap 50 metru garš, četrstūrains plakums. 40 metrus tālāk zemesragu šķērso ap vienu metru dziļš grāvis un neliels valnis. Iespējams, šī no abām pusēm atdalīta teritorija varēja būt senās priekšpils vieta. Pilskalna ziemeļrietumu galu norobežo neliels zemes valnis. Ugāles pilskalns bijis samērā neliels nocietinājums.
1851. gadā Ugāles muižas īpašniece baronese fon Bēra pilskalnā likusi ierīkot ģimenes kapsētu. Kapsētas ierīkošanā sabojāti pilskalna vaļņi, kas gan vēlāk neprasmīgi atjaunoti.
Pižice
Pižice ir pilsēta Polijas ziemeļrietumos, Rietumpomožes vojevodistē uz dienvidaustrumiem no Ščecinas. Pilsētā daļēji saglabājušies viduslaiku aizsardzības mūri.
Viduslaikos Pižice bija viena no pirmajām pilsētam, kurās, izplatot kristietību Pomerānijā, apmetās Bambergas Oto, kurš to arī 1124. gadā pirmoreiz minējis rakstos. 1263. gadā Pižicei piešķirtas Magdeburgas tiesības. 1524. gadā Pižice bija pirmā pilsēta Pomeranijā, kas pieņēma luterismu. Līdz Otrā pasaules kara beigām pilsēta atradās Vācijā, un tās vāciskais nosaukums bija Pirica. Pēc Otrā pasaules kara pilsētu piešķīra Polijai, tās vācu iedzīvotāji tika padzīti, bet vietā ieradās poļi no PSRS ieņemtajiem Polijas apgabaliem.
Bēla III Ārpāds
Bēla III (,, ; dzimis ap 1148. gadu, miris ) bija Ungārijas Karalistes un Horvātijas karalis no 1172. līdz 1196. gadam.
Bēla III uzauga Bizantijas imperatora Manuila I galmā. Tā kā Manuilam nebija dēlu, bija paredzēts, ka Bēla III kļūs par nākamo imperatoru. Tomēr tas nenotika, jo 1169. gadā Manuilam piedzima dēls Aleksijs II. 1172. gadā ar imperatora un pāvesta Aleksandra III atbalstu Bēla III kļuva par Ungārijas karali. Iesākumā tam pretojās daļa augstmaņu, kā arī Estergomas arhibīskaps. Bēla III bija viens no sava laikmeta bagātākajiem valdniekiem Eiropā.
Nadvirnas rajons
Nadvirnas rajons ir Ukrainas Ivanofrankivskas apgabala administratīvā iedalījuma vienība. Robežojas ar Ivanofrankivskas apgabala Bohorodčanu, Tismenicjas, Kolomijas, Kosivas un Verhovinas rajoniem, kā arī Aizkarpatu apgabala Rahivas un Tjačivas rajoniem. Jaremčes pilsēta ir anklāvs rajona teritorijā.
Rajona denvidu daļa ietilpst huculu apdzīvotības areālā. Rajona teritorijā atrodas Karpatu Nacionālais parks (Карпа́тський націона́льний приро́дний парк).
Rohatinas rajons
Rohatinas rajons ir Ukrainas Ivanofrankivskas apgabala administratīvā iedalījuma vienība. Robežojas ar Ivanofrankivskas apgabala Haličas un Kalušas rajoniem, Ļvivas apgabala Židačivas un Peremišļanu rajoniem, kā arī Ternopiļas apgabala Berežanu un Pidhajcu rajoniem.
Lielais Ķīnas mūris
Lielais Ķīnas mūris (, — ‘10 000 li garais mūris’) ir ļoti garš no zemes, ķieģeļiem un akmeņiem celts mūris, kuru Senajā Ķīnā uzbūvēja kā nocietinājumu pret iebrucējiem no Ķīnas ziemeļiem. Tas ir viens no lielākajiem arhitektūras pieminekļiem, kas jebkad ir uzcelts. Patiesībā Lielais Ķīnas mūris sastāv no vairākiem mazākiem posmiem, no kuriem daži ir viens otram paralēli. Tas ir celts divu tūkstošu gadu laikā no austrumiem uz rietumiem pāri Ķīnas ziemeļiem un Mongolijas dienvidiem. Ķīnas mūri 3. gadsimta p.m.ē. beigās pavēlēja sākt celt pirmais Ķīnas imperators Cjiņs Šihuans, tomēr visgarākā un vislabāk saglabājusies Ķīnas mūra daļa ir celta Minu dinastijas valdīšanas laikā no 1368. līdz 1644. gadam. Lielā Ķīnas mūra kopējais garums ir 6350 km. Tā ir visgarākā šāda veida būve pasaulē. Taisnā līnijā tas ir aptuveni 2700 km garš, taču tā faktiskais garums, ieskaitot divdaļīgās, trīsdaļīgās un pat četrdaļīgās sekcijas un apvedceļus pa kalnu pārejām, ir vismaz divreiz lielāks. Tā augstums vietām sasniedz 9 m, biezums — 4,5 līdz 6 m. Ir saglabājušies aptuveni 20 000 mūra torņu un 10 000 sargtorņu jeb signāltorņu, no kuriem ar signālugunīm ziņoja par ienaidnieka uzbrukumu.
1987. gadā Lielais Ķīnas mūris tika iekļauts UNESCO Pasaules mantojuma sarakstā. 2000. gadu sākumā izveidojās iniciatīva izveidot Septiņu jauno pasaules brīnumu sarakstu. 2007. gada 7. jūlijā tas tika apstiprināts, un Lielais Ķīnas mūris tika atzīts par vienu no šiem septiņiem pasaules brīnumiem.
Lai arī Pekinas tuvumā Lielais Ķīnas mūris tiek uzturēts labā stāvoklī, galvenokārt, lai to varētu apskatīt tūristi, citur tas lēnām sabrūk. Tiek prognozēts, ka nākamo 20 gadu laikā 60 km garš mūra posms Gaņsu provincē pazudīs erozijas dēļ, kuru izraisa smilšu vētras. 2012. gada augustā Hebei provincē stipru lietusgāžu rezultātā sabruka aptuveni 30 metru garš posms.
Pastāv mīts, ka Lielais Ķīnas mūris ir vienīgais cilvēka veidotais objekts, kas ir redzams no Mēness. Cilvēka acs izšķirtspēja nav tik liela, lai tā būtu patiesība. Arī no zemām Zemes orbītām (ap 150 km virs Zemes virsmas) ir neiespējami ar neapbruņotu aci to saskatīt.
Ehnatons
Ehnatons, sākumā pazīstams kā Amenhoteps IV, bija Senās Ēģiptes 18. dinastijas faraons. Viņš ir galvenokārt zināms ar savu mēģinājumu ieviest Ēģiptē monoteisku reliģiju atonismu — Atona godināšanu. Viņa valdīšanas laikā arī notika ievērojamas izmaiņas tradicionālajā Ēģiptes mākslā. Tā kļuva reālistiskāka un arī faraona ģimene bieži tika attēlota dažādās ikdienišķās situācijās un dabiskākās pozās.
Dibināja jaunu galvaspilsētu Ahetatonu jeb Amārnu, kas pēc faraona nāves tika nolīdzināta līdz ar zemi. Arī viņš pats tika pilnībā izdzēsts no Ēģiptes vēstures, visi hieroglifi ar viņa vārdu tika izkalti un vizuālie atveidojumi sadauzīti. Tikai 19. gadsimtā, kad tika atklātas viņa dibinātās pilsētas Amārnas drupas, pasaule uzzināja par tāda valdnieka eksistenci. Ehnatona galvenā sieva bija Nofretete. Viens no Ehnatona dēliem bija nākamais faraons Tutanhamons, kura nepostītais apbedījums tika atklāts 20. gadsimta sākumā.
Šostaks
Šostaks (uk, pl; sieviešu dzimtē Šostaka) ir ukraiņu/poļu cilmes uzvārds. Cilvēki ar šo uzvārdu:
Svatini
Svatini (angļu un ss), oficiāli Svatini Karaliste (ss, en), līdz 2018. gadam Svazilenda (en), ir valsts Dienvidāfrikā. Tā robežojas ar Dienvidāfrikas Republiku ziemeļos, rietumos un dienvidos un Mozambiku austrumos. Valsts tiek uzskatīta par absolūtu monarhiju: karaļa rokās ir liela vara, viņš ir valdības galva un pats izvēlas daudzus no parlamenta locekļiem. Tomēr karali ierobežo vietējie rituāli, turklāt viņš dala varu ar karalieni māti.
Svatini ir viena no mazākajām valstīm Āfrikā: no ziemeļiem uz dienvidiem tā stiepjas vairāk nekā 200 km un no austrumiem uz rietumiem — aptuveni 130 km. Tomēr valsts ģeogrāfija un klimats ir ļoti daudzveidīgs. Lielākā daļa iedzīvotāju ir svazilandieši, kuri runā sisvati valodā. Karaliste tika dibināta 18. gadsimta vidū ar Ngvani III kā karali; pašreizējās robežas tika noteiktas 1881. gadā. Pēc Angļu—būru kara Svazilenda bija Lielbritānijas protektorāts no 1903. līdz 1967. gadam. Tā atguva savu neatkarību 1968. gada. 6. septembrī.
Disepointmenta ezers
Disepointmenta ezers (en — ‘vilšanās ezers’) ir periodiski izsīkstošs sālsezers Austrālijas rietumos, Rietumaustrālijas štatā, Gibsona tuksneša rietumu malā.
Svatini
Svatini ir bagāta ar ūdens resursiem. Iedzīvotāji iztikai galvenokārt nodarbojas ar lauksaimniecību. Valsts ir saistīta ar Dienvidāfriku caur muitas un monetāro savienību. Svatini galvenokārt eksportē cukurniedres, kā arī koksnes masu, akmeņogles un azbestu.
Ģeogrāfija
Svatini ir valsts Dienvidāfrikā. To gandrīz no visām pusēm ieskauj Dienvidāfrikas Republika. Valsts robežojas ar Mozambiku austrumos un tā ir vienīgā valsts, bez Dienvidāfrikas, ar ko tā robežojas. Valsts galvaspilsēta Mbabane atrodas valsts ziemeļrietumos. Svatini ir iekšzemes valsts un tai nav tiešas pieejas jūrai. Ar 17 364 km² lielu platību Svatini ir otra mazākā valsts kontinentālajā Āfrikā aiz Gambijas. Pēc platības tā ierindojas 154. vietā pasaulē.
Disepointmenta ezers
Vietējie aborigēni no ezera agrāk izvairījās — viņi ticēja, ka zem ezera dzīvo mitoloģiskas būtnes "Ngajurnangalku". Māņticību pārmantojuši arī eiropieši, kas uzskata, ka pat lidot virs ezera nedrīkst — virs ezera notikšot lidmašīnas katastrofa.
Svatini
Ģeogrāfija
Valsts reljefu pārsvarā veido pauguri un kalni, kā arī līdzenumi. Augstākais valsts punkts ir Elembe kalns (1862 m). Drankensberga kalni (Drakonu kalni), kuri ir augstākās kalnu grēdas Dienvidāfrikā, šķērso valsts rietumu daļu. Lusutfu upe ir garākā upe valstī.
Izglītība
Sākumskolas izglītība Svatini ir bezmaksas, ieskaitot pirmo un otro klasi. Bāreņiem un neaizsargātiem bērniem pamatizglītība ir bezmaksas. 1996. gadā sākumskolas uzņemšanas līmenis bija 90,8%. 1998. gadā 80,5% bērnu sasniedza piekto klasi.
Svatini Universitāte nodrošina augstāko izglītību.
Tigra (nozīmju atdalīšana)
Tigra var būt:
Brisbena (nozīmju atdalīšana)
Brisbena var nozīmēt:
Līdumnieku ciems
Līdumnieku ciems var būt:
Eiropas Savienības Padome
Eiropas Savienības Ministru Padome (ES MP) jeb Eiropas Savienības Padome ir galvenā un augstākā Eiropas Savienības lēmējinstitūcija, taču tai nav likumdošanas iniciatīvas. ES MP sastāv no ministriem, kas ir ES dalībvalstu valdību pārstāvji. To, kuras nozares ministrs katru reizi pārstāv valsti ES MP, atkarīgs no izskatāmā jautājuma.
ES MP darbs
ES MP darbu organizē Sekretariāts un koordinē Vispārējo lietu padome, kurā reizi mēnesī satiekas ES valstu ārlietu ministri. ES MP pieņem lēmumus, kas skar kopējo tirgu, lauksaimniecību, sociālo sfēru un darba tirgu utt., kas ir pārnacionāli lēmumi un ir tiesiski saistoši visām dalībvalstīm.
MP pastāv dažādi lēmumu pieņemšanas mehānismi. Vienprātības princips tiek izmantots, ja jautājums tieši skar ES kopīgo politiku īpaši svarīgās jomās: nodokļos, ražošanas politikā, tirdzniecībā utt.. Balsojumā (pielietots "viena valsts — viena balss" princips) ikvienai valstij ir veto tiesības. Kvalificētais vairākums kā balsošanas principos tiek izmantots vairumā gadījumu kad lēmums skar kopējo tirgu, konkurenci, lauksaimniecību, zivsaimniecību, patērētāju aizsardzību, ārvalstu investīcijas, vides un ekonomiskās koordinācijas jautājumus. Kvalificētā vairākuma gadījumā katrai valstij ir noteikts balsu skaits. 2000. gada decembrī Nicā apstiprināja t.s. Nicas līgumu, kurā noteikts arī valstu balsu īpatsvars ES MP pēc paplašināšanās. Lēmumu pieņemšanai būs nepieciešamas 255 no 345 balsīm, turklāt kvalificētam vairākumam ir jāpārstāv vismaz 62% ES iedzīvotāju. Saskaņā ar Nicas līgumu aptuveni 90% lēmumu MP tagad tiks pieņemti ar kvalificētā vairākuma balsojumu.
Smilšu kaste
Smilšu kaste ir bērnu rotaļām paredzēta brīvdabas konstrukcija. Parasti tiek izgatavota no koka dēļiem ar vai bez dibena un vāka un tiek pildīta ar smiltīm. Tiek izgatavotas arī plastmasas smilšu kastes. Daudzdzīvokļu namu mikrorajonos bērnu rotaļu laukumos tiek izveidotas stacionāras smilšu kastes.
Tiek uzskatīts, ka rotaļas smilšu kastēs palīdz attīstīt bērnu kreativitāti, kā arī nostiprina imūnsistēmu.
Kristians Verdonks
Kristians Verdonks (Christian Verdonck; dzimis, Ģentē, Beļģijā) ir diplomāts, bijušais Beļģijas ārkārtējais un pilnvarotais vēstnieks Latvijā. Kā Beļģijas pārstāvis strādājis diplomātiskajās pārstāvniecībās Kongo, Singapūrā, Tunisijā, Nīderlandē, Japānā, Vācijā. Latvijā akreditējies. Vēlāk strādājis Lietuvā.
Strēlis
Strēlis var būt:
Lazdukalna ciems
Lazdukalna ciems var būt:
Heidelberga
Heidelberga (de) ir pilsēta Vācijas Bādenes-Virtembergas federālajā zemē. Šajā pilsētā dzīvo apmēram 145 000 iedzīvotāju. Heidelberga atrodas Nekāras upes krastos. Heidelbergā atrodas viena no vecākajām universitātēm Eiropā. Heidelbergas Universitāte tika dibināta 1386. gadā.
Netālu no Heidelbergas, Maueras ciemā 1907. gadā tika atrastas pirmās Heidelbergas cilvēka atliekas.
Cilvēki
Heidelbergā dzimuši:
Sadraudzības pilsētas
Heidelbergai ir sadraudzības attiecības ar šādām pilsētām:
Misisipi (upe)
Misisipi (,, no odžibvu valodas misi-ziibi — ‘lielā upe’) ir upe Amerikas Savienoto Valstu centrālajā daļā starp Klinšu kalniem un Apalačiem. Tā ir viena no lielākajām un garākajām pasaules upēm. Upes garums ir 3776 km, un tā ir otra garākā upe ASV aiz Misisipi pietekas Misūri upes (4090 km). Misisipi—Misūri upju sistēma ir ceturtā garākā upe pasaulē. Šīs upju sistēmas garums ir 6275 km. Misisipi upes kritums ir 450 m. Tā iztek no Itaskas ezera, Minesotas štatā, un plūst uz dienvidiem caur desmit ASV štatiem (Minesotu, Viskonsinu, Aiovu, Ilinoisu, Misūri, Kentuki, Tenesī, Ārkanzasu, Misisipi un Luiziānu) līdz ietek Meksikas līcī. Misisipi gada notece ir 12 743 km³ jeb vidēji 16 200 m³/s. Pēc šī rādītāja tā ir desmitā lielākā upe pasaulē. Aprīlī ūdens caurtece palielinās līdz pat 28 160 m³/s, kas parasti ir arī plūdu laiks. Postošākie plūdi bija 1927. gadā, kad applūda aptuveni 60 000 km² un gāja bojā aptuveni 250 cilvēki, un 2011. gadā, kad upuru skaits sasniedza gandrīz 400 cilvēkus. Baseina platība ir 2 981 076 km², kas aptuveni ir 1/8 daļa no visas kopējās Ziemeļamerikas kontinenta platības. Upes platums platākajā vietā sasniedz 11 km.
Zelta tīrradnis
Zelta tīrradnis ir dabiski atrodams, tīrs zelts. Zelta tīrradņi visbiežāk ir atrodami ūdenstecēs, kur tos iegūst ar skalošanas paņēmienu.
Misisipi (upe)
Lielākās pilsētas, kas atrodas Misisipi krastos ir Mineapolisa, Sentluisa, Memfisa, Batonrūža un Ņūorleāna.
Zelta tīrradnis
Sastāvs
Zelta tīrradņi nekad nav 24 karātu (100%) "tīri", tie parasti mēdz būt no 20 līdz 22 karātiem (no ~82% līdz 92%). Austrālijā atrastajiem zelta tīrradņiem ir augsts zelta sastāvs, kamēr Aļaskā iegūtajiem tas nav tik augsts. To kvalitāti (jeb tīrumu) var noteikt pēc to krāsas, jo tā ir spilgtāk oranžīgi dzeltena, jo augstāks ir tā zelta procentuālais sastāvs.
Misisipi (upe)
Pirmais eiropietis, kas 1541. gadā sasniedza Misisipi upi, bija spānis Ernando de Soto. Misisipi upe ir kļuvusi par vienu no noslogotākajiem upju ceļiem pasaulē. Daudzos amerikāņu rakstnieka Marka Tvena darbos darbība notiek pie Misisipi (viens no slavenākajiem ir "Haklberija Fina piedzīvojumi").
Romāno Prodi
2007. gadā saņēmis Triju Zvaigžņu ordeni.
Mute
Mute ir ķermeņa atvere, caur kuru tiek uzņemta barība, daudzos gadījumos notiek arī elpošana. Mutes atvere (rima oris) savieno mutes dobuma priekštelpu ar ārējo vidi. Mutes atveri norobežo augšlūpa, apakšlūpa. Tās savienojās ar lūpu saikni un izveido mutes kaktiņu.
Funkcijas
Mutei ir svarīga loma mutvārdu komunikācijās (tā ir balss aparāta daļa), sejas izteiksmēs, skūpstos, ēšanā, dzeršanā (sevišķi ar salmiņu), elpošanā un smēķēšanā. Bērni piedzimst ar zīšanas refleksu, ar kura palīdzību, lietojot lūpas un žokļus, tie instinktīvi baroties zīžot.
Kulturālie aspekti
Sekojot vispārējiem etiķetes principiem, mutei ir jābūt aizvērtai, sevišķi košļājot. Lūpas bieži tiek izrotātas ar lūpu krāsu vai lūpu spīdumu, kaut gan lielākajā daļā cilvēku kopienu tas ir raksturīgi tikai sievietēm.
Pīrsings ir kļuvis populārs jaunākās paaudzes vidū, lai gan daudzām tautām (sevišķi Āfrikā un Āzijā) tas tiek lietots jau sen. Lūpas, mēle un 'Monro' (Monro pīrsings ir pīrsinga paveids, kad tas tiek veikts tajā vietā uz sejas, kur Merilinai Monro bija dzimumzīme) pīrsingi tiek lietoti ļoti daudzveidīgi. Dažāda veida pīrsingi un mazītiņi auskari daudzās rietumu kultūrās tiek uzskatīti par dumpinieciskuma pazīmi.
Mutes mikroflora
Pārsvarā mutē dzīvo anaerobās baktērijas, kas gaisa vidē iet bojā. Zoba aplikumā ir ~ 200 sugu mikroorganismu. Daudzas sugas nav identificētas, jo laboratorijas apstākļos tās grūti kultivēt. Ja netīra zobus, baktēriju daudzums ļoti strauji palielinās – parādās aerobas un anaerobas patogēnas baktērijas. Katru dienu cilvēks ar siekalām norij 1 g baktēriju. Baktērijas barojas ar barības atlikumiem, kas palikuši mutē pēc ēšanas, neiztīrot zobus, un kā atkritumvielas izdala dažādas skābes, kas rada plaisas zoba emaljā. Plaisās savairojas baktērijas, tās padziļina plaisas – veidojas zobu kariess.
Attīstība
Augšlūpas vertikālā rieva formējas embrija stadijā un ja šis process pilnībā nebeidzas, veidojas zaķa lūpa vai vilka rīkle.
Līdumnieku pagasts
Upes
Kurjanka, Rūbeža upe, Zilupe.
Ezeri
Daļkas ezers, Kurjanovas ezers, Ļebedinca ezers, Peiteļa ezers, Siņicas ezers, Zabolotjes ezers, Zilezers.
Vēsture
1945. gadā Ciblas pagastā tika izveidota Līdumnieku ciema padome. 1956. gadā Līdumnieku ciemam pievienoja Jasencu ciemu. 1971. gadā Līdumnieku ciema Puškina kolhoza teritoriju pievienoja Krivandu ciemam, savukārt 1973. gadā visu Krivandu ciemu pievienoja Līdumnieku ciemam. 1990. gadā ciemu reorganizēja par pagastu. 2000. gadā Līdumnieku pagasts kopā ar Ciblas pagastu apvienojās Ciblas novadā. 2021. gadā Ciblas novadu iekļāva Ludzas novadā.
Tigra
Tigra ir upe Mezopotāmijā, viena no Šatelarabas satekupēm (otra ir Eifrata).
Pāzevalka
Pāzevalka ir pilsēta Vācijā, Mēklenburgā-Priekšpomerānijā, uz rietumiem no Ščecinas pie Ikeras upes. Radusies 12. gadsimtā. Bijusi Hanzas savienībā. 1918. gadā vietējā hospitālī no kaujas gāzu izraisītā akluma ārstējās Ādolfs Hitlers, kurš šeit sagaidīja Vācijas kapitulāciju.
Pāzevalkā dzimis Kriss Gifrojs (Chris Gueffroy, 1968-1989) - pēdējais cilvēks, kurš nošauts, mēģinot šķērsot Berlīnes mūri.
Kaspars Gerhards
Kaspars Gerhards (dzimis Jelgavā) ir latviešu ekonomists un politiķis, Nacionālās apvienības biedrs. Iepriekš bijis augsta ranga ierēdnis (valsts sekretārs) un dažādu nozaru ministrs vairākās valdībās.
Dzīvesgājums
Mācījās Rīgas 1. vidusskolā (1976—1987), studēja ekonomiku Latvijas Universitātē (1987—1993), iestājās studentu korporācijā Lettonia. 1994. gadā apguva vācu valodu Gētes institūtā un 1995. gadā papildinājās Vestfālenes Vilhelma Universitātē Minsterē (Westfälische Wilhelms-Universität Münster).
No 1993. līdz 1995. gadam strādāja Ekonomikas ministrijā par ministra Ojāra Kehra palīgu, vēlāk darbojās "Ekonomistu apvienībā 2010" un Norvēģijas-Latvijas uzņēmējdarbības attīstības fondā. Laika posmā no 1996. līdz 1999. gadam K. Gerhards bija Latvijas Valsts prezidenta Gunta Ulmaņa padomnieks tautsaimniecības jautājumos. 1999. gadā atgriezās darbā Ekonomikas ministrijā, kur līdz 2007. gadam bija valsts sekretārs.
Politiskā darbība
Latvijas PSR laikā darbojies komjaunatnē. Pēc Latvijas neatkarības atjaunošanas, darbojoties valsts pārvaldē, nav bijis partiju biedrs.
Ekonomikas ministrijas ilggadējo valsts sekretāru Kasparu Gerhardu politiskā apvienība "Tēvzemei un Brīvībai/LNNK" kā partijai nepiederošu cilvēku izvirzīja ekonomikas ministra amatam. Tajā pašā dienā Saeima apstiprināja Ivara Godmaņa vadīto valdību un K. Gerhards kļuva par tās ekonomikas ministru. Gerhards kļuva par TB/LNNK biedra kandidātu, vēlāk uzņemts partijā.
K. Gerhards kļuva par satiksmes ministru Valda Dombrovska valdībā (amatā līdz 2010. gadam). 2010. gadā kandidēja 10. Saeimas vēlēšanās no Nacionālās apvienības (sarakstā viņš bija otrais numurs Zemgales vēlēšanu apgabalā — tomēr Nacionālā apvienība Zemgales vēlēšanu apgabalā ieguva tikai vienu vietu).
2014. gada novembrī K. Gerhards kļuva par vides aizsardzības un reģionālās attīstības ministru Laimdotas Straujumas valdībā, amatu saglabāja arī tai sekojošajā Māra Kučinska valdībā.
2017. gadā K. Gerhards paziņoja, ka vēlas samazināt esošo administratīvo vienību skaitu uz 29, definējot šo kā administratīvi-teritoriālās reformas otro posmu, ar mērķi apvienot novadus un samazināt pašvaldību skaitu, kā arī vairākas funkcijas, kuras pašlaik ir dažādām ministrijām, varētu nodot vietvaru rokās, tādējādi mazinot valsts centralizāciju.
2019. gada janvārī K. Gerhards tika apstiprināts par zemkopības ministru Krišjāņa Kariņa 1. valdībā. No 2019. gada 19. jūnija līdz 8. jūlijam bija arī kultūras ministra pienākumu izpildītājs, bet no 2021. gada 14. maija līdz 3. jūnijam un no 2022. gada 19. maija līdz 26. maijam — arī ekonomikas ministra pienākumu izpildītājs.
Skandāli
2015. gada 7. jūnijā, svētdienā, Gerhards 0,41 promiles reibumā ar dienesta automašīnu Pils laukumā, mēģinot apbraukt dievkalpojuma dalībnieku pūli, uzbrauca uz kājas vienai no tā dalībniecēm. Gerhards kategoriski noliedza, ka būtu lietojis alkoholu, un uzrādītās promiles skaidroja ar pretsaaukstēšanās zāļu lietošanu. Latvijas Romas katoļu baznīca Gerhardam pārmeta neiecietību pret dievkalpojuma dalībniekiem un pārvietošanos lielā ātrumā. 11. jūnijā Gerhards tikās ar Rīgas Sv. Marijas Magdalēnas draudzes prāvestu un cietušo dalībnieci un atvainojās visiem notikuma dalībniekiem par savu nepacietību, norādot, ka viņam nav bijis nodoms aizskart ticīgo jūtas. Valsts policija Gerhardam par negadījumu piesprieda 7 eiro administratīvo sodu.
Ķirzakas
Ķirzakas (Lacertilia) ir diskutabla zvīņrāpuļu kārtas (Squamata) apakškārta, kuru jaunākajās sistemātikās vairs nelieto. Ķirzaku apakškārta nav bioloģiski precīzi nosakāma kategorija, bet iekļauj sevī tās sugas, kas nepieder abām pārējām klasiskajām zvīņrāpuļu apakškārtām — (čūskas un amfisbēni). Čūskas, iespējams, ir varānveidīgo ķirzaku pēcteči, un pēc bioloģiskajiem principiem arī varētu skaitīties ķirzakas, bet nosacīti tās tiek iedalītas atsevišķā čūsku apakškārtā. Ķirzakas ir visdaudzveidīgākā un izplatītākā mūsdienu rāpuļu grupa. Pavisam ir zināms vairāk kā 5700 ķirzaku sugu.
Sistemātikas diskusijas
Šīs taksonomiskās vienības pielietojums ir diskutabls. To izmanto klasiskajā klasifikācijā, bet jaunākajās sistemātikās vairs nelieto. Jaunākajos ģenētiskajos pētījumos ir pierādīts, ka daļa ķirzaku ir tuvu radniecīgas čūskām un amfisbēniem, bet daļa — ne. Tādēļ zinātnieki iesaka vārdu ķirzakas lietot tikai, lai aprakstītu dzīvnieku grupu, kas nav čūskas un amfisbēni, bet izvairīties lietot to kā taksonomisko vienību. Kopumā zvīņrāpuļu klasifikācija joprojām nav atrisināta, jaunākie ģenētiskie pētījumi ievieš aizvien jaunas korekcijas un izvirza jaunus neatbildētus jautājumus.
Ekoloģija
Ķirzakām ir ļoti dažādi pārvietošanās veidi: no peldēšanas (jūras iguānas), rāpošanas pa kokiem un planēšanas (planējošā pūķagāma) līdz skriešanai pa irdenajām smiltīm, vertikālām klintīm un sienām (gekoni). Sugu barošanās ir daudzveidīga: no sīkiem bezmugurkaulniekiem līdz samērā liela izmēra zīdītājiem (Komodo varāns medī savvaļas cūkas un briežus). Barošanās specializācija ir izteikta jūras iguānām (ēd aļģes) un dažādām ķirzakām, kuras barojas pārsvarā ar termītiem vai kailgliemežiem.
Poļus Ņedostupnosti
Poļus Ņedostupnosti bija īslaicīga padomju vasaras polārstacija Austrumantarktīdā. Ierīkota nosacītajā dienvidu Nepieejamības polā 878 km no Dienvidpola un 600 km no tuvākās polārstacijas Sovetskas. Staciju ierīkoja 1958. gada 14. decembrī transporta karavānas maršruta galapunktā. Stacija darbojās 12 dienas - līdz 26. decembrim.
Tā bija tajā laikā visaugstāk virs jūras līmeņa (ap 3720 m) ierīkotā polārstacija, ledus segas biezums 2950 m. Ekstrapolējot tika noteikta gada vidējā gaisa temperatūra -57 °C. Stacijas darbības laikā temperatūra variējās no -27,5 līdz -37,4 °C.
Stacija sastāvēja no 24 m² lielas uz sliecēm uzstādītas dzīvojamās ēkas, netālu izvietotas meteostacijas un divām 20 m augstām radioantenām. Galvenajai ēkai uz jumta tika uzstādīts Ļeņina krūšutēls.
Stacijā tika veikti meteoroloģiskie, aktinometriskie, ģeomagnētiskie un glacioloģiskie novērojumi, kā arī ledāja seismozondēšana. Pēc stacijas konservācijas to dažādos laikos apmeklējušas vairākas ekspedīcijas, bet regulāri novērojumi nav veikti.
2007. gadā Nepieejamības polu un pamesto staciju apmeklēja triju britu ceļotāju ekspedīcija, kas ceļoja kājām, par vilcējspēku izmantojot pūķus.
Stacijai un tajā uzstādītajam krūšutēlam ir piešķirts aizsargājama vēstures pieminekļa statuss.
2007. gada Bērnu Eirovīzijas dziesmu konkurss
2007. gada Bērnu Eirovīzijas dziesmu konkurss ir bērnu Eirovīzīja, kas norisinājās 8. decembrī Nīderlandē, Roterdamā.
Šaušana 2008. gada vasaras olimpiskajās spēlēs — tranšeju stends sievietēm
2008. gada vasaras olimpisko spēļu sacīkstēs šaušanā sievietēm tranšeju stendā notika 11. augustā. Par olimpisko čempioni kļuva somu sportiste Satu Mekela - Numela. Sacīkstēs piedalījas 20 sportistes. Pēc priekšsacīkstēm 6 labākās sportistes kvalificējās finālsacīkstēm.
Staburags (stacija)
Staburags ir pieturas punkts Aizkraukles novada Staburaga pagastā, dzelzceļa līnijā Jelgava I—Krustpils.
Vēsture
Pieturas punkts tika atvērts 1927. gadā. Pēc pasažieru satiksmes slēgšanas 2000. gadā pieturas punkts vairs netiek izmantots.
GA
GA var būt:
3. trolejbusu maršruts (Rīga)
Darbdienās 3. trolejbusu maršrutā kursē 10 bet brīvdienās — 4 trolejbusi (09.2022).
3. trolejbusu maršrutu apkalpo RP SIA "Rīgas Satiksme" 1. trolejbusu parks.
Vēsture
Maršruts tika atklāts un sākotnēji kursēja no Centrālās stacijas līdz Lauvas ielai. Tā paša gada septembrī tas tika apvienots ar 2. trolejbusu maršrutu, izveidojot 2/3 maršrutu, kas kursēja no Kultūras un atpūtas parka līdz Lauvas ielai.
1957. gadā elektroficējot Dzelzceļa līniju Rīga—Skulte maršrutus atkal sadalīja. 2. maršruts sāka kursēt no Sarkandaugavas (Tilta ielas, Viestura prospekta un Meža prospekta krustojuma) līdz Kultūras un atpūtas parkam, vēlāk to pagarināja līdz Saules dārzam, savukārt 3. maršruts sāka kursēt no tagadējā Sarkandaugavas galapunkta līdz Centrālajam kolhozu tirgum.
1966. gadā maršruts tika pagarināts līdz 1905. gada parkam, bet 1972. gadā atkal saīsināts līdz Centrāltirgum.
Kopš 2011. gada 1. marta 3. maršruta trolejbusi vairs nekursē pa mainītu maršrutu "Sarkandaugava – Riepnieku iela". Virzienā Sarkandaugava – Riepnieku iela trolejbusi kursēja pamata maršrutā, tālāk tie turpināja kursēt pa Gogoļa ielu, nogriezās uz Turgeņeva ielu un Riepnieku ielu. Šajā virzienā pēdējā pietura tāpat kā pamata maršrutā bija "Centrāltirgus".
No 2013. gada 1. aprīļa daži 3. trolejbusu maršruta resi kursē līdz Kundziņsalai, aizstājot 33. autobusu maršrutu.
2017. gada jūnijā maršrutā regulāri sāka kursēt posmainie trolejbusi. No 2017. līdz 2020. gadam 3. trolejbusu maršrutu apkalpoja gan 1., gan 2. trolejbusu parks.
Vairākas reizes Vispārējo latviešu Dziesmu un Deju svētku laikā 3. trolejbusu maršruts tika pagarināts līdz Mežaparkam, lai nodrošinātu cilvēku nokļūšanu uz Mežaparka Lielo estrādi. Uz Mežaparku trolejbusi kursēja ar 3A. numuru pa vēsturisko 2. trolejbusu maršrutu.
Pieturvietas
3. trolejbusu maršrutā pavisam kopā ir 33 pieturas.
Agrākie pieturvietu nosaukumi:
Brīvības bulvāris (pārdēvēta par Inženieru iela )
Mākslas akadēmija (pārdēvēta par Mākslas muzejs )
Mēbeļu kombināts (pārdevēta par Ātrās palīdzības stacija )
Ātrās palīdzības stacija (pārdēvēta par Laktas iela )
Traumatoloģijas institūts (pārdēvēta par Traumatoloģijas slimnīca )
Traumatoloģijas slimnīca (pārdevēta par Traumatoloģijas un ortopēdijas slimnīca )
RAF centrs (pārdēvēta par Vītolu iela )
Kaspars Saulietis
Kaspars Saulietis (dzimis Rīgā) ir latviešu hokejists, spēlē labās malas uzbrucēja pozīcijā, agrākais Latvijas hokeja izlases dalībnieks. Pašlaik (2021) spēlē Latvijas čempionāta vienībā Rīgas "Olimp".
Karjera
2005.—2006. gada sezonā K. Saulietis spēlēja Latvijas hokeja līgas klubā HK Rīga 2000, kļūstot par Latvijas čempionu. Nākamo sezonu viņš aizvadīja Ziemeļamerikā, 2007.—2008. gada sezonā atkal spēlēja HK Rīga 2000.
2008.—2009. gada sezonu K. Saulietis iesāka Baltkrievijas Ekstralīgas klubā Žlobinas "Metallurg" un, tikai pēc tur aizvadītām 20 spēlēm, pievienojās Minskas "Dinamo" vienībai. "Dinamo" sastāvā aizvadīja arī 2009.—2010. gada sezonas sākumu. Atlikušo sezonas daļu aizvadīja Baltkrievijas līgas klubā Saļihorskas "Šahtjor" un Čehijas Ekstralīgas klubā HC Litvínov. 2010.—2011. gada sezonu viņš aizvadīja SM līgas klubā HPK.
2014. gada vasarā Saulietis pievienojās Rīgas "Dinamo" sastāvam.
Latvijas izlases rindās spēlējis četors Pasaules čempionātos. Kopumā izlases rindās aizvadījis 76 spēles, tajās atzīmējoties ar 21 (13+8) rezultativitātes punktiem. Junioru vecumā divos Pasaules čempionātos U18 jauniešiem, kā arī trijos Pasaules čempionātos junioriem. Saulietis tika iekļauts izlases sastāvā pirms pārbaudes spēlēm Minskā, 2018. gada novembrī, taču uzbrucējs atteicās no uzaicinājuma, norādot, ka viņa laiks izlasē ir pagājis.
Darba ekonomika
Darba ekonomika ir mikroekonomikas apakšnozare, kur tiek apskatīts darba tirgus. Savukārt darba tirgus ir atkarīgs no darba dēvēja un darba ņēmēja uzvedības atkarībā no algām, cenām, peļņas, likumiem un regulējošiem aktiem. Darba ekonomikā tiek izvirzīts uzdevums apskatīt darba devēja un darba ņēmēja attiecības gan no tirgus aspekta, gan no institūciju un politikas viedokļa.
Darba ekonomikā svarīga tēma ir arī bezdarba problēmu, kura visbiežāk iespaido sabiedrību nekavējoties un atšķirīgi. Pilnīga nodarbinātība (vai samazināt bezdarbu) ir daudzu mūsdienu valdību mērķis.
Darba ekonomikas analizēšanas veidi
Darba ekonomiku var analizēt divos veidos. Darba ekonomiku var apskatīt kā mikroekonomikas vai makroekonomikas analīzi darba tirgū. Mikroekonomika apskata indivīdu un individuālo firmu lomu darba tirgū, savukārt makroekonomika apskata saistības starp darba tirgu un citiem tirgiem, kā, piemēram, preču tirgu, naudas tirgu un starptautisko tirgu.
GY
GY var būt:
Barons
Barons (no baro — franku cilmes vārds, sākotnēji nozīmējis "brīvs vīrs"), sieviešu dzimtē baronese, ir viens no aristokrātijas tituliem. Viduslaiku Eiropā muižnieks, feodāls senjors, pusatkarīgs vasalis ar ierobežotu jurisdikciju savā lēnī.
Anglijas karalistē tas ir zemākais jaunākā pēra tituls, titulētās aristokrātijas hierarhiskajā rangu tabulā atrodas zemāk par vikontu. Vācu zemēs nākamais tituls aiz grāfa.
Misliboža
Misliboža ir pilsēta Polijas ziemeļrietumos, Rietumpomožes vojevodistē uz ziemeļrietumiem no Gožovas Velkopolskas.
Līdz Otrā pasaules kara beigām pilsēta atradās Vācijā, un tās vāciskais nosaukums bija Zoldina. Pēc Otrā pasaules kara pilsētu piešķīra Polijai, tās vācu iedzīvotāji tika padzīti, bet vietā ieradās poļi no PSRS ieņemtajiem Polijas apgabaliem.
Uz dienvidiem no Mislibožas 1933. gada 17. jūlijā avarēja un gāja bojā lietuviešu aviatori, kuri bija pārlidojuši Atlantijas okeānu - Stepans Darjuss un Stasis Girens.
Daugava (stacija)
Stacijas vēsture
Daugava tika atvērta 1928. gadā kā pieturas punkts.
Muse
Muse ir angļu rokgrupa, ko 1994. gadā dibināja Metjū Belamijs (vokāls, ģitāra, taustiņinstrumenti), Kristofers Volstenholms (basģitāra, fona vokāls) un Dominiks Hauards (bungas, sitamie instrumenti). Grupa zināma ar enerģiskajiem un krāšņajiem koncertiem un vairāku mūzikas stilu apvienošanu.
Daugava (stacija)
Stacijas vēsture
1949. gada 25. martā no stacijas notika iedzīvotāju deportācija uz Sibīriju.
Muse
Izveidošanās un pirmie gadi (1992—1997)
Muse pašreizējie dalībnieki tolaik vēl spēlēja dažādās grupās. Belamijs iesaistījās Hauarda grupā kā ģitārists. Savukārt Volstenholmam, kurš toreiz spēlēja bungas, tika palūgts iemācīties spēlēt basģitāru. Viņš piedāvājumu pieņēma.
Tiazols
Tiazols (1,3-tiazols, metatiazols, C3H3NS) pieder pie azolu grupas heterocikliskajiem "aromātiskajiem" savienojumiem. Tā pieclocekļu cikls satur vienu slāpekļa un vienu sēra atomu, starp kuriem ir viens oglekļa atoms. Tiazols ir dzeltenīgs šķidrums ar piridīnam līdzīgu aromātu. Grūti šķīst ūdenī.
Daugava (stacija)
Stacijas vēsture
Pasažieru satiksme stacijā pārtraukta 2000. gadā līdz ar pasažieru satiksmes pārtraukšanu visā dzelzceļa līnijā.
Tiazols
Atrašanās dabā
Tiazola gredzens ir B1 vitamīna (tiamīna) un dažu citotoksisku savienojumu (epotilonu) struktūras pamatā. Pilnīgi piesātināts tiazola gredzens veido dažādu penicilīna grupas dabisko antibiotiku pamatu. Benzotiazola kondensētie gredzeni ietilpst luciferīna sastāvā.
Daugava (stacija)
Stacijas vēsture
Pēc 17 gadu pārtraukuma 2017. gadā šeit pieturēja pasažieru vilciens "Latvijas ekspresis simtgadei" ar dziedātājiem un dejotājiem.
Muse
Pirmie albumi (1998—2000)
Pēc pāris gadu darba Muse jau bija ieguvuši fanus un nospēlējuši dažus koncertus Londonā un Mančestrā. 1998. gadā grupa izdeva minialbumu. Arī otrais izdotais ieraksts bija minialbums un jau piesaistīja radio staciju uzmanību. Tomēr britu ierakstu kompānijas nevēlējās noslēgt līgumus ar grupu, jo viņu skanējums bija pārāk līdzīgs Radiohead. Tādēļ Muse noslēdza līgumu ar kompāniju ASV.
Tiazols
Iegūšana
Tiazolu var iegūt no tioformamīda un hloracetaldehīda. Kondensējot α-halogēnketonus ar N-aizvietotiem tioformamīdiem (tie savukārt iegūstami no kālija ditioformiāta un amīniem), rodas tiazolīnija sāļi (pie tiem pieder B1 vitamīns).
Muse
Pirmie albumi (1998—2000)
Grupas pirmo albumu Showbiz, kas iznāca 1999. gada 9. septembrī, producēja Džons Lekijs, kurš pirms tam bija strādājis tieši ar Radiohead. Pats albums parādīja grupas vieglo skanējumu, bet dziesmu vārdos tika stāstīts par grūtībām, ar kurām viņi saskārās pierādot sevi dzimtajā pilsētā Teignmoutā.
Tiazols
Īpašības
Tiazola gredzens ir sevišķi stabils un nesabrūk, pat sildot kopā ar slāpekļskābi. Tiazols un tā atvasinājumi pēc īpašībām atgādina piridīna atvasinājumus. Reducētāji uz tiazolu neiedarbojas. Tiazola un tā atvasinājumu ūdens šķīdumiem ir neitrāla reakcija.
Izmantošana
Tiazolu lieto kā izejvielu medikamentu, fungicīdu, krāsvielu sintēzei.
Muse
Origin of Symmetry un Hullabaloo (2001—2002)
Otrajā grupas albumā Origin of Symmetry Muse eksperimentēja ar dažādiem mūzikas instrumentiem. Belamijs dziedot daudz izmantoja augstās notis, bet savā ģitārspēlē bija ietekmējies no Džimija Hendriksa un Toma Morello. Albums saņēma labas atsauksmes no kritiķiem
Selīna Diona savu Las Vegasas šovu vēlējās nosaukt par "Muse", tomēr grupai bija oficiālas tiesības uz šo vārdu. Diona piedāvāja 50 000 dolāru, bet piedāvājums tika noraidīts. Kā teica Belamijs: "Mēs nevēlamies, lai mūs uzskatītu par Dionas pavadošo grupu."
2002. gadā grupa izdeva albumu Hullabaloo, kurā bija apkopotas dziesmas no iepriekšējo ierakstu B pusēm, kā arī vairākas dziesmas no koncerta Parīzē. DVD versijā bija šī koncerta pilnā versija.
Absolution (2003—2005)
Absolution ietvaros Muse devās pirmajā vispasaules tūrē, gada laikā uzstājoties Austrālijā, Jaunzēlandē, ASV, Kanādā un Francijā. Pašā pirmajā koncertā ASV Belamijs traumēja sevi ar ģitāru, kā rezultātā uzstāšanās tika pārtraukta.
2004. gadā grupa uzstājās Glāstonberijas Festivālā. Pēc uzstāšanās grupa to nosauca par "viņu dzīves labāko koncertu", tomēr neilgi pēc tam notika nelaime — Dominika Hauarda tēvs Bils Hauards, kurš atrazdamies festivālā, lai vērotu grupu, mira no sirdstriekas.
Tūri Muse pabeidza 2005. gada sākumā. Tāpat viņi uzstājās arī Live 8 labdarības koncertā Parīzē.
Black Holes & Revelations un HAARP (2006—2008)
Albuma ietvaros grupa devās arī koncerttūrē, sākot to Anglijā, bet pēc tam viesojoties Ziemeļamerikā, Austrālijā, Jaunzēlandē un Dienvidāzijā. 2007. gada 16. un 17. jūnijā Muse sniedza divus koncertus atjaunotajā Vemblija stadionā. Abi koncerti tika ieraksti un izdoti CD un DVD formātā ar nosaukumu HAARP.
Muse uzstājās arī Latvijā, uz Arēna Rīga skatuves.
The Resistance (2009—2011)
Muse kopā ar reperi The Streets ierakstīja dziesmu Who Knows Who.
GM
GM var būt:
Muse
The Resistance (2009—2011)
Piektais studijas albums The Resistance tika izdots. Pirmie divi albuma singli Uprising (iznācis ) un Undisclosed Desires (iznācis ) bija arī veiksmīgākie. Šoreiz albuma tēma ir diezgan konkrēta: sacelšanās pret pastāvošo sistēmu, cīņa par brīvību un varu. Tomēr ir ietvertas arī citas tēmas, piemēram, mīlesība un pasaules gals. Gan no kritiķiem, gan no faniem albums saņēmis labu vērtējumu. The Resistance ir saņēmis pirmo grupas Grammy balvu 2011. gada februārī par labāko roka albumu.
The Resistance tūre sākās, Helsinkos un turpinājās līdz pat 2011. gada augustam, kad vairākos ASV un Anglijas festivālos tika atzīmēta Orgin of Symmetry desmitā gadadiena.
Stils
Muse parasti tiek klasificēta kā alternatīvā roka un progresīvā roka grupa. Viņu skanējumā tiek apvienots indie roks, elektroniskā mūzika, klasiskā mūzika un pat smagais metāls.
Black Holes & Revelations albumā bija dzirdama ietekme arī no itāļu mūzikas, kas saistīta ar mūzikas un vārdu autora Belamija dzīvošanu tur.
Ietekmēšanās
Klasiskā mūzika
Mūsdienu mūzika
Planetārais miglājs
Planetārais miglājs ir emisijas miglājs, kura centrā atrodas neliela karsta zvaigzne. Šī zvaigzne ir topošais baltais punduris, kas nozīmē to, ka šī zvaigzne "mirst". Planetārie miglāji rodas, sarkanajam milzim nometot savu apvalku. Nosaukums "planetārais miglājs" ir radies tāpēc, ka sākotnēji, 18. gadsimtā, pētot šos objektus, astronomi domāja, ka to centrā atrodas planēta, nevis zvaigzne.
C3H4N2
Summārajai formulai C3H4N2 atbilst vairāki savienojumi:
GH
GH var būt:
Telaviva
Telaviva (he; ar) ir lielpilsēta Izraēlā, Vidusjūras krastā. Tā ir otra lielākā pilsēta valstī ar 405 000 iedzīvotājiem. Kopā ar piepilsētām iedzīvotāju skaits Telavivas aglomerācijā pārsniedz 3 840 100 cilvēku. Telavivā atrodas daudzu valstu, tostarp Latvijas, vēstniecības, jo ANO un vairums valstu neatzīst Jeruzalemi par Izraēlas galvaspilsētu.
Telavivu 1909. gadā dibināja ebreju kopiena, blakus senajai, pārsvarā arābu apdzīvotajai, ostas pilsētai Jafai. Pateicoties ebreju imigrācijai, Telaviva apsteidza Jafu izaugsmes ziņā, un 1950. gadā Telaviva un Jafa tika apvienotas kopīgā Telavivas-Jafas pašvaldībā.
Telavivā darbojas "Maccabi" sporta klubs, kura sastāvā ir arī Telavivas "Maccabi" basketbola komanda.
GG
GG var būt:
Firns
Firns (no senaugšvācu: firni — ‘pērnais, vecais’) ir blīvi sagulējies, graudains un daļēji pārkristalizējies, parasti vairākgadīgs, sniegs. Parasti tā ir pārejas stadija starp sniegu un ledāju ledu. Šādas sniega masas blīvums parasti ir starp 0,45 un 0,8 g/cm³.
Firna veidošanās
Firns parasti veidojas vietās, kur sniegs gada laikā nepaspēj nokust: kalnos virs sniega līnijas un polārajos apgabalos. Izšķir sekojošus firna paveidus:
Uzbūve un biezums
Dažādos apstākļos veidotam firnam un ledum ir atšķirīga kristāliskā struktūra, orientācija un graudu izmērs, atšķiras poru un gaisa burbuļu saturs un forma. Tā kā pastāvīgi aukstos apstākļos firns veidojas vislēnāk, firna un sniega slāņa biezums var sasniegt 100 m (Vostokas stacijā Antarktīdā 130 m). Infiltrācijas firna slāņa biezums, kāds parasti veidojas uz kalnu ledājiem, nepārsniedz 20-30 m.
Eiropas čempionāts basketbolā
Eiropas čempionāts basketbolā (en) ir galvenais vīriešu basketbola izlašu turnīrs Eiropā, kurā tiek noteikta kontinenta spēcīgākā valstsvienība. Turnīru organizē FIBA Europe. Katrs čempionāts ir arī kā kvalifikācijas turnīrs olimpiskajām spēlēm vai Pasaules čempionātam basketbolā. Eiropas čempionāts notiek reizi četros gados (no 2017. gada tika izlemts ka Eiropas čempionāts basketbolā notiks reizi četros gados, līdz tam tas notika ik pēc diviem gadiem).
Pirmais Eiropas čempionāts notika 1935. gadā Šveicē, kurā uzvarēja Latvijas izlase. Kopš tā laika basketbola čempionāti notiek katru otro gadu, izņemot pārtraukumu Otrā pasaules kara laikā. Visvairāk reižu (14) par Eiropas čempioniem ir kļuvusi PSRS izlase. 1937. gada Eiropas čempionāts un 2015. gada Eiropas čempionāta grupu turnīra spēlēs notika Latvijā. Latvija ir ieguvusi tiesības sarīkot 2025. gada Eiropas čempionāta grupas spēles un finālturnīru.
GI
GI var būt:
Maikla Džeksona diskogrāfija
Šī ir amerikāņu mūziķa Maikla Džeksona diskogrāfija.
Sēlpils (stacija)
Sēlpils ir dzelzceļa stacija Jēkabpils novada Sēlpils pagastā, līnijā Jelgava I—Krustpils.
Stacijas vēsture
Zelburgas stacija tika atklāta 1904. gadā kā dzelzceļa līnijas Ventspils—Maskava stacija. 1919. un 1920. gadā tika saukta par Sēlpils staciju.
GL
GL var nozīmēt:
GD
GD var būt:
GR
GR var būt:
Anti-Flag
Anti-Flag ir amerikāņu pankroka grupa no Pitsburgas, Pensilvānijas štata, ASV, kas tika dibināta 1988. gadā. Grupa ir pazīstama ar ASV valdības īstenotās politikas kritizēšanu un atklātajiem dziesmu tekstiem, kas skar dažādas sociāli nozīmīgas tēmas. Grupa ir izdevusi 9 studijas albumus, 2 labāko dziesmu izlases un 11 singlus.
Sals
Sals ir atmosfēras stāvoklis, kad gaisa temperatūra pazeminās zem ūdens sasalšanas atzīmes (0 °C, 32 °F, 273,15K). Parasti šo temperatūru mēra 1,2 līdz 2 metru augstumā no zemes virsas. Attiecībā uz cilvēka organismu ir konstatēts, ka sala iedarbība ir spēcīgāk jūtama stiprā vējā un augstākā relatīvajā gaisa mitrumā nekā bezvējā un sausā gaisā.
Pastāv subjektīvs, uz cilvēka izjūtām balstīts sala iedarbības iedalījums, tomēr tas var būtiski atšķirties no pārējo meteoroloģisko aspektu mijiedarbības un konkrētas personas rūdījuma, kā arī no atrašanās vietas, apģērba, fiziskā stāvokļa un salā pavadītā laika:
Sals gaisā nav nepieciešams, lai ūdens uz zemes sāktu sasalt vai sāktu veidoties sarma, jo šī parādība var veidoties pat tad, ja gaisa temperatūra ir augstāka par sasalšanas punktu. Šī parādība notiek tādēļ, ka zemes virsma atdziest līdz temperatūrai, kas ir zem nulles un arī zemāka nekā gaisa temperatūra, un šo parādību sauc par salnu.
Termina pielietojums
Bieži ar vārdu sals apzīmē tādas gaisa temperatūras, kuras cilvēkam kļūst nekomfortablas, lai gan oficiāli sals sākas no brīža, kad gaisa temperatūra 1,2—2 metru augstumā no zemes virsas pazeminās zem 0,0 °C. Tomēr gaisa temperatūras amplitūda no −2 °C līdz +2 °C tiek apzīmēta kā tuva nullei vai ap nulli.
Zemākās reģistrētās gaisa temperatūras
Zemākās reģistrētās gaisa temperatūras jeb stiprākais sals pa kontinentiem:
Saistīti termini
Stipru salu latviešu sarunvalodā mēdz dēvēt arī par spelgoni.
Lausks un īze
Ziemas vakaros un skaidrās naktīs var dzirdēt kā "sper lausks". Gaisa temperatūrai strauji pazeminoties, koku, ēku baļķu, stabu un citu priekšmetu masa nevienmērīgi sašaurinās un ar pēkšņu troksni kokā rodas plaisas.
Salam strauji pieņemoties, vakara stundās vai naktī, ar lielu troksni, lielos ezeros vai jūras līcī plīst ledus. Plaisa jeb īze ledū parasti sākas no kāda lāsmeņa un nereti sniedzas vairāku kilometru garumā, un no tās bieži nāk sala kūpoņa — veidojas garojuma migla.
Jaunjelgava
Jaunjelgava ir pilsēta Daugavas kreisajā krastā Sēlijas kultūrvēsturiskajā novadā, Aizkraukles novadā. Pilsētai ir sena vēsture. 1590. gadā tai piešķirtas miesta tiesības, bet 1647. gadā — pilsētas tiesības. Cauri pilsētai iet autoceļš P87 (Bauska—Aizkraukle). Attālums pa ceļiem līdz novada centram Aizkrauklei ir 15 km, līdz Rīgai — 79 km.
Nosaukums
Jaunjelgavas nosaukums ir daudzkārt mainījies. Tā tika saukta par Sēreni (13. gadsimts), Jaunpilsētiņu vai Jaunpilsētu (16. gadsimts), pieaugot tās administratīvajai nozīmei, tautā to sāka dēvēt par Jelgaviņu, Jauno Jelgavu, Lubu Jelgavu (17.—19. gadsimts). Pilsētas ebreju iedzīvotāji to dēvēja arī par "Jauno Rīgu" jeb Nairi (saīsinājums no jidiša Nai Riga).
Vēsture
13. gadsimtā Sērenes pilskalnā, apmēram 5 km no mūsdienu Jaunjelgavas atradās sena sēļu pils, ko nopostīja vācu krustneši. Ap 1450. gadu izveidojās Vecsērenes muiža (apmēram 3 km no Jaunjelgavas). Rīgas tirdzniecībā pa Daugavas ūdensceļu šeit veidojās viena no preču pārkraušanas vietām, jo tālāk uz augšu sākās krāces, un liela daļa no precēm tika pārvadāta pa zemesceļu līdz ordeņa pilij Sēlpilī.
1567. gadā Kurzemes un Zemgales hercogs Gothards Ketlers ostu pie Daugavas nosauca par Neištati (de — 'Jaunā pilsēta'), ko latvieši dēvēja par Jauno Jelgavu. 1590. gadā Kurzemes hercogs Frīdrihs Ketlers tai piešķīra miesta tiesības. 1646. gadā hercoga Frīdriha atraitne Elizabete Magdalēna to pārdēvēja par Frīdrihštati, un 1647. gada 14. jūlijā Polijas—Lietuvas valdnieks Vladislavs IV apstiprināja Frīdrihštatei pilsētas privilēģijas un ģerboni. Savukārt par hercoga Jēkaba līdzekļiem apmēram 1652. gadā uzcēla Mārtiņa (Balto) luterāņu baznīcu.
Pēc Kurzemes guberņas izveides Jaunjelgava bija apriņķa pilsēta. 1861. gadā pēc Rīgas—Daugavpils dzelzceļa līnijas atklāšanas Daugavas ūdensceļa piestātne un preču noliktavas zaudēja savu nozīmi. Jaunjelgavai bija nozīmīga vieta ebreju vēsturē Latvijā. 19. gadsimta sākumā Jaunjelgavas ebreji bija starpnieki Krievijas preču (graudu, linu, baļķu, kažokādu, ādu) eksportēšanā uz Angliju un Vāciju. 20. gadsimta sākumā daudzi Jaunjelgavas ebreji pārcēlās uz dzīvi Rīgā vai arī caur Liepājas ostu emigrēja uz ārzemēm, galvenokārt uz ASV.
No 1919. gada 17. oktobra līdz 15. novembrim pie Jaunjelgavas notika 4. Valmieras kājnieku pulka kaujas ar Bermonta karaspēku, kuru laikā tika sagrauta liela daļa no pilsētas ēkām. 1935. gadā Jaunjelgavā pārsvarā dzīvoja latvieši, bet ebreju bija 25%. Pēc Latvijas padomju okupācijas 1941. gada jūnija deportācijā tika izsūtītas arī ebreju ģimenes, bet pēc Latvijas vācu okupācijas Holokaustā 1941. gada 2. augustā tika nogalināti gandrīz visi pārējie pilsētas ebreji.
Valsts aizsargājamie kultūras pieminekļi
Valsts nozīmes pilsētbūvniecības kultūras piemineklis (nr. 7423.) — Jaunjelgavas pilsētas vēsturiskais centrs (17.-19.gs.) šādās robežās:
Baronets
Baronets (saīsinājumi: "Bart", "Bt") - tikai Lielbritānijā sastopams mantojams tituls. Pēc statusa pielīdzināms Eiropas mantotajam banneretam (vāc. ritter, hol. erfridder), britu aristokrātijas rangu tabulā atrodas starp baronu un banneretu.